**Kjære 8.klassinger og kjære foresatte!**

**Visste du at du snart er konfirmant?**   
Fra og med høsten 2021 begynner vi et toårig løp i konfirmantkatekesen. Selve konfirmasjonen er først på slutten av 9.klasse som før, men du er faktisk konfirmant allerede i høst når du begynner i 8.klasse. Høres ikke det flott ut? Vi i katekesen gleder oss *veldig* til å ha deg med i undervisningen fra september av!

**Hva er egentlig konfirmasjon?**  
Ved dåpen lovet dere foreldre å oppdra barna i den kristne tro. Ved konfirmasjonens sakrament fullbyrdes barnas innlemmelse i Kirkens fellesskap og ungdommene utrustes med Den Hellige Ånds gaver. For oss katolikker er **konfirmasjonen et sakrament**, i motsetning til i Den norske kirke og andre protestantiske kirkesamfunn, der konfirmasjon kun er en forbønnshandling. Katolikker må være katolsk konfirmert for å gifte seg i Den katolske kirke og for å være faddere ved dåp. Det sier noe om sakramentets betydning. Likevel er den viktigste grunnen til å motta konfirmasjonens sakrament det å bli utrustet av Gud til å leve i Kirkens fellesskap og fortsette den vandringen med Jesus Kristus som startet ved dåpen. Å forberede seg til å motta dette sakramentet er viktig!

**Forberedelse til å motta konfirmasjonens sakrament**For å konfirmeres våren 2023 ***må*** man ha gått to år til undervisning, både i 8.klasse og i 9.klasse. Konfirmantundervisningfor 8. klasse fra høsten 2021 er derfor **obligatorisk**. Undervisningen for 8.klasses konfirmanter er i hovedsak én lørdag i måneden. Da møter konfirmantene til messen kl 14. Etter messen er det undervisning til klokken 17. Det blir servert mat etter messen. I løpet av året blir det arrangert en del andre ting som 8.klassingene må være med på, som blant annet ungdomsgruppa AKUTT sin adventsaksjon, overnattingshelg i januar, m.m..

På neste side finner dere oversikt over aktiviteter, datoer og tidspunkt. Mer informasjon finner dere på menighetens hjemmeside ([Katekese – St. Olav kirke (katolsk.no)](about:blank). Søk etter St. Olav Menighet, Tønsberg. Gå til katekesesiden.

For ytterligere spørsmål kontakt katekesekoordinator Terese Ranek (tlf. 40451985)

**Påmelding og oppstart**  
Det er digital påmelding. **Påmeldingsfrist: 1.september.** Påmeldingen finner dere også på hjemmesiden.  **Det første møtet** **er lørdag 11.september.** Etter messen blir det foreldremøte kl 15 – 16.

**Velkommen til konfirmasjonsforberedelse i St. Olav kirke!**

*Med vennlig hilsen**Pater Johannes Vu Manh Hung og Terese Ranek, katekesekoordinator*

**DATOER OG OPPLEGG FOR 8.KLASSES KONFIRMANTUNDERVISING 2021 – 2022**

|  |  |
| --- | --- |
| Høsten 2021 | |
| September | Lørdag 11.september: Undervisning klokken 14 – 17 - «Bli-kjent-dag» 😊  Foreldremøte kl 15. |
| Oktober | Lørdag 2.oktober: Undervisning klokken 14 - 17 |
| November | Lørdag 13.november: Undervisning klokken 14 - 17 |
| Desember | Lørdag 11.desember: Undervisning klokken 14 - 17 |
| Hver søndag i advent: **ADVENTSAKSJONEN**  Konfirmantene hjelper ungdomsgruppa minst én av søndagene i advent. (Mer info kommer.) |
| Vår 2022 | |
| Januar | Lørdag 8. januar: Undervisning klokken 14 - 17 |
| **OVERNATTINGSHELG FOR 8. OG 9.KLASSE EN AV HELGENE I JANUAR.**  (Mer info kommer.) |
| Februar | Lørdag 12.februar: Undervisning klokken 14 - 17 |
| Mars | Lørdag 12.mars: Undervisning klokken 14 - 17 |
| April | Lørdag 3.april: Undervisning klokken 14 - 17 |
| OPPLEGG I KIRKEN FOR 8.KLASSE I LØPET AV DEN STILLE UKE OG PÅSKEN |
| Mai/Juni | Vi venter på dato for konfirmasjonfor 9.klasse. Når dette har blitt avklart kan vi sette opp en dato (lørdag) for 8.klasse-katekese i maimåned. |
| **Avslutning på katekeseåret og menighetstur** spesielt for familier med barn og ungdom. (Mer informasjon kommer.) |